MESTSKÁ ČASŤ   BRATISLAVA – NOVÉ  MESTO

Redakčné oznámenie
o oprave uznesenia Miestneho zastupiteľstva mestskej časti Bratislava-Nové Mesto č. 10/30 zo dňa 17. 4. 2012

Miestne zastupiteľstvo mestskej časti Bratislava-Nové Mesto prijalo na svojom zasadnutí dňa 17. 4. 2012 k materiálu č. 30. „Návrh na odsúhlasenie podania žiadosti o nenávratný finančný príspevok a odsúhlasenie plného finančného krytia realizácie projektového zámeru: „Revitalizácia verejného priestranstva Gaštanice – Jeséniova ul.“ z rozpočtu mestskej časti Bratislava-Nové Mesto nasledovné uznesenie:

10/30   Miestne zastupiteľstvo
           s c h v a ľ u j e
a)	predloženie žiadosti o NFP v rámci výzvy označenej kódom OPBK/2012/1.1/09 za  účelom realizácie projektu s názvom „Revitalizácia verejného priestranstva Gaštanice – Jeséniova ulica“, ktorého ciele sú  v súlade s platným územným plánom mesta Bratislavy a mestskej časti Bratislava-Nové Mesto a platným Programom hospodárskeho a sociálneho rozvoja mestskej časti Bratislava -Nové Mesto  na roky 2007-2013, 
b)	zabezpečenie  financovania celkových oprávnených výdavkov  projektu „Revitalizácia verejného priestranstva Gaštanice – Jeséniova ulica“ mestskou časťou Bratislava -Nové Mesto počas celej doby jeho realizácie z vlastných zdrojov,
c)	financovanie   projektu „Revitalizácia verejného priestranstva Gaštanice – Jeséniova ulica“ vo výške minimálne 5% z celkových oprávnených výdavkov  na projekt stanovených žiadateľom 276 264,69 €,   t.j. vo výške 13 813,24 €.
              - bez pripomienok		             	     	                                          Hlasovanie : za : 20 
      					                                          	                                                   proti :    0			    							                          zdržali sa :  0

Z dôvodu upresnenia spôsobu realizácie a financovania zmeny v bode b) vydávam redakčnú opravu uznesenia Miestneho zastupiteľstva mestskej časti Bratislava-Nové Mesto č. 10/30 zo dňa 14.2.2012 takto:

Text:

     „b)  zabezpečenie  realizácie projektu a financovania celkových oprávnených výdavkov  projektu „Revitalizácia verejného priestranstva Gaštanice – Jeséniova ulica“ mestskou časťou Bratislava -Nové Mesto počas celej doby jeho realizácie z vlastných zdrojov.“

								Júlia Červenková
    vedúca oddelenia organizačného 
a evidencie obyvateľov